Pranešimas žiniasklaidai

2020 m. gruodžio 3 d.

**Šakiuose duris atvėrė atnaujinta „Maxima“**

**Ketvirtadienį Šakiuose po atsinaujinimo buvo atidaryta lietuviško prekybos tinklo „Maxima“ X formato parduotuvė, įsikūrusi V. Kudirkos g. 66. Investicijos į šios parduotuvės atnaujinimą siekė 928 tūkst. eurų.**

**Parduotuvėje, kurios bendrasis plotas siekia 1061 kv. m, darbų metu buvo atnaujintas fasadas. Joje veiks 4 įprastos ir 4 savitarnos kasos.**

Pirkėjai parduotuvėje ras platų kulinarijos, konditerijos, šviežio maisto, pramonės asortimentą. Apie 80 proc. viso šviežio maisto asortimento sudarys lietuviška produkcija.

„Laikomės pažado gerinti klientų apsipirkimo patirtis visoje šalyje. Rugsėjį atnaujinimui uždaryta parduotuvė jau atvėrė duris. Tikiu, kad Šakių gyventojai šioje parduotuvėje atras visas reikalingas prekes už prieinamą kainą“, – sako „Maximos“ komunikacijos ir įvaizdžio departamento direktorė Ernesta Dapkienė.

Atnaujintoje „Maximoje“ pirkėjų patogumu rūpinsis 28 darbuotojai. Parduotuvė atnaujinimui buvo uždaryta rugsėjį. Šakiuose šiuo metu veikia dvi „Maximos“ parduotuvės. Šiuo metu prekybos tinkle veikia 250 parduotuvių.

**Apie bendrovę „Maxima“**

*Tradicinės lietuviško prekybos tinklo „Maxima“ stiprybės – mažos kainos ir platus, ypač lietuviškų prekių, pasirinkimas. Tinklą valdanti bendrovė „Maxima LT“ yra didžiausia lietuviško kapitalo įmonė, viena didžiausių mokesčių mokėtojų bei didžiausia darbo vietų kūrėja šalyje. Šiuo metu Lietuvoje veikia beveik pustrečio šimto „Maximos“ parduotuvių, kuriose dirba apie 15 tūkst. darbuotojų ir kasdien apsilanko daugiau nei 550 tūkst. klientų.*

**Daugiau informacijos**

Ernesta Dapkienė

„Maximos“ Komunikacijos ir įvaizdžio departamento direktorė

Mob. +370 611 43548

El. paštas ernesta.dapkiene@maxima.lt